Diari Oficial de la Generalitat Valenciana


Sumari del DOGV 8350, del 30-07-2018 (2018/6997)

RESOLUCIÓ de 9 de juliol de 2018, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de l'immoble siti al carrer Antonio Mora Hernández, de Rafal, realitzada per l'Ajuntament del dit municipi per a destinar-lo a la construcció d'un consultori auxiliar.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6997


Data del document
:   09-07-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de juliol de 2018, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de l'immoble siti al carrer Antonio Mora Hernández, de Rafal, realitzada per l'Ajuntament del dit municipi per a destinar-lo a la construcció d'un consultori auxiliar. [2018/6997]  
L'Ajuntament de Rafal en Acord plenari de 15 de febrer de 2017 va acordar la cessió gratuïta a la Generalitat, per mitjà de mutació demanial externa, de l'immoble de la seua propietat, ubicat al carrer Antonio Mora Hernández d'aquesta població, per a destinar-lo a consultori auxiliar. Segons consta en l'acord esmentat l'immoble té la qualificació jurídica de domini públic.  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Pública, de 21 de juny de 2018, es van iniciar els tràmits legals oportuns per a l'acceptació de la cessió.  
La cessió s'efectua segons el que disposa l'article 37 de la Llei 14/2003, de patrimoni de la Generalitat i la disposició addicional onze de la llei esmentada que regula la mutació demanial.  
Segons el dit article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquests quan resulte necessària per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, i s'integrarà en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a qui correspon la seua administració, defensa i conservació.  
  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, per mitjà de mutació demanial, realitzada per l'Ajuntament de Rafal de l'immoble de la seua propietat on hi ha una edificació acabada destinada a centre de salut que té una superfície de parcel·la de 1.209,34 m² i construïda de 456,83 m², que limita: nord, Antimor 1214 TC; sud, carrer La Despierta; est, carrer Antonio Mora Hernández i oest, resta de la finca matriu registral 4267.  
  
Consta inscrita en el Registre de la Propietat de Callosa de Segura al tom 1845, llibre 74, foli 100, finca 5/5053, inscripció 1a.  
Referència cadastral: 6299594SI5476K8410UE (part).  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Rafal s'efectua amb la condició de destinar l'immoble a consultori auxiliar. La Generalitat mantindrà la titularitat del bé mentre continue afectat a l'ús o servei públic que motiva la mutació i, per tant, conserve el seu caràcter demanial. Si el bé o dret no es destina a l'ús o servei públic o deixa de destinar-se posteriorment, revertirà a l'Administració transmitent, i s'integrarà en el seu patrimoni amb totes les seues pertinences i accessions.  
  
En cas d'incompliment dels fins per als quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a sol·licitud de reversió a la conselleria competent en matèria de patrimoni, es tramitarà per aquesta l'expedient corresponent d'acord amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública a qui corresponen les competències demanials sobre el mateix, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
València, 9 de juliol de 2018.- El conseller d'Hisenda i Model Econòmic: Vicent Soler i Marco.